ddrg/super_eurlex huggingface dataset:
Komisjoni otsus,

1. oktoober 1993,

millega kehtestatakse nõukogu direktiivis 92/3/Euratom nimetatud radioaktiivsete jäätmete vedude järelevalve ja kontrolli tüüpvorm

(93/552/Euratom)

EUROOPA ÜHENDUSTE KOMISJON,

võttes arvesse Euroopa Aatomienergiaühenduse asutamislepingut,

võttes arvesse nõukogu 3. veebruari 1992. aasta direktiiviga 92/3/Euratom liikmesriikidevaheliste ning ühendusse suunduvate ja ühendusest väljuvate radioaktiivsete jäätmete vedude järelevalve ja kontrolli kohta, [1] eriti selle artiklit 20,

ning arvestades, et:

direktiivi 92/3/Euratom alusel peab komisjon kehtestama tüüpvormi;

nimetatud direktiivi kohaldatakse mitte ainult liikmesriikidevaheliste radioaktiivsete jäätmete vedude suhtes, vaid ka niisuguste jäätmete ühendusse importimise ja ühendusest eksportimise suhtes ning nende transiidi suhtes läbi ühenduse kolmandast riigist teise kolmandasse riiki;

teatavatel asjaoludel võib taotluse saata rohkem kui ühe veo kohta;

kõikidel nendel juhtudel on asjakohane kasutada ühtset vormi, mille eri jaod käsitlevad direktiivis ettenähtud mitmesuguseid juhtumeid;

käesolevas otsuses ettenähtud meetmed on kooskõlas nimetatud direktiivi artikli 19 kohaselt asutatud komitee arvamusega,

ON VASTU VÕTNUD KÄESOLEVA OTSUSE:

Artikkel 1

Lisas esitatud tüüpvormi kasutatakse kõigi liikmesriikidevaheliste ning ühendusse suunduvate ja ühendusest väljuvate radioaktiivsete jäätmete vedude puhul, mis kuuluvad direktiivi 92/3/Euratom reguleerimisalasse.

Artikkel 2

Tüüpvorm tuleb täita erinevates jagudes esitatud märkuste kohaselt.

Artikkel 3

1. Tüüpvorm trükitakse musta trükivärviga valgele paberile, mis kaalub vähemalt 40 grammi ruutmeetri kohta ja peab olema piisavalt tugev, et see tavalise kasutamise juures kergesti ei rebeneks ega kortsuks.

2. Tüüpvormi mõõdud on 210 × 297 mm (A4), kusjuures pikkuse puhul on lubatud hälve –5 mm kuni + 8 mm.

3. Liikmesriigid võivad ette näha, et vormidel peab olema trükikoja nimi ja aadress või tähis, mis võimaldab trükikoda tuvastada. Nad võivad lubada vorme ka eraviisiliselt trükkida, kui selleks on eelnev luba.

Artikkel 4

Liikmesriigid võtavad käesoleva otsuse täitmiseks vajalikud meetmed hiljemalt 1. jaanuariks 1994.

Artikkel 5

Käesolev otsus on adresseeritud liikmesriikidele.

Brüssel, 1. oktoober 1993

Komisjoni nimel

komisjoni liige

Yannis Paleokrassas

[1] EÜT L 35, 12.2.1992, lk 24.

--------------------------------------------------

LISA

RADIOAKTIIVSETE JÄÄTMETE VEDUDE JÄRELEVALVE JA KONTROLLI TÜÜPVORM (DIREKTIIV 92/3/EURATOM)

1. JAGU

+++++ TIFF +++++

+++++ TIFF +++++

+++++ TIFF +++++

2. JAGU

+++++ TIFF +++++

+++++ TIFF +++++

3. JAGU

+++++ TIFF +++++

+++++ TIFF +++++

4. JAGU

+++++ TIFF +++++

5. JAGU

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
Euroopa Liidu Teataja L 337 , 31/12/1993 Lk 0177 - 0177

Soomekeelne eriväljaanne: Peatükk 3 Köide 55 Lk 0097

Rootsikeelne eriväljaanne: Peatükk 3 Köide 55 Lk 0097



Nõukogu otsus, 23. november 1993, mis käsitleb veininimetuste vastastikuse kaitse ja kontrolli kokkuleppe sõlmimist Euroopa Ühenduse ja Rumeenia vahel (93/726/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Ühenduse ja Rumeenia vaheline veininimetuste vastastikuse kaitse ja kontrolli kokkulepe aitab tõhustada kõlvatu konkurentsi välistamise meetmeid kaubanduses, tagada paremat tarbijakaitset ning edendada veinikaubandust lepingupoolte vahel; seetõttu on soovitav kõnesolev kokkulepe heaks kiita; kokkuleppe teatavate sätete rakendamise hõlbustamiseks peaks komisjonil olema lubatud teha vajalikud tehnilised kohandused nõukogu 16. märtsi 1987. aasta määruse (EMÜ) nr 822/87 (veinituru ühise korralduse kohta) [1] artiklis 83 sätestatud korras; kuna kokkuleppe sätted on otseselt seotud ühise kaubandus- ja põllumajanduspoliitikaga hõlmatud meetmetega, tuleb nimetatud kokkulepe kinnitada ühenduse tasandil, ON VASTU VÕTNUD JÄRGMISE OTSUSE: Artikkel 1 Euroopa Ühenduse ja Rumeenia vaheline veininimetuste vastastikuse kaitse ja kontrolli kokkulepe koos selle juurde kuuluva protokolli ja deklaratsioonidega kiidetakse ühenduse nimel heaks. Esimeses lõigus nimetatud dokumentide tekstid on lisatud käesolevale otsusele. Artikkel 2 Nõukogu eesistuja on volitatud määrama isiku, kellel on õigus kokkuleppele alla kirjutada ja ühenduse heakskiidudokument deponeerida. Nõukogu eesistuja esitab kõnealuse kokkuleppe artikli 19 lõikes 1 ettenähtud teate. Artikkel 3 Kokkuleppe artikli 13 kohaldamiseks on komisjonil lubatud välja anda kokkuleppe muutmiseks vajalikke akte määruse (EMÜ) nr 822/87 artikliga 83 sätestatud korras. Artikkel 4 Käesolev otsus avaldatakse Euroopa Ühenduste Teatajas. Brüssel, 23. november 1993 Nõukogu nimel eesistuja M. Smet [1] EÜT L 84, 27.3.1987, lk 1. Määrust on viimati muudetud määrusega (EMÜ) nr 1566/93 (EÜT L 154, 25.6.1993, lk 39). --------------------------------------------------
Euroopa Liidu Teataja L 295 , 30/11/1993 Lk 0007 - 0007

Soomekeelne eriväljaanne: Peatükk 11 Köide 37 Lk 0071

Rootsikeelne eriväljaanne: Peatükk 11 Köide 37 Lk 0071



Nőukogu otsus, 22. november 1993, ühise seisukoha kohta, mis on esitatud Euroopa Liidu lepingu artikli J.2 alusel ja käsitleb majandussuhete piiramist Liibüaga (93/614/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, võttes arvesse ÜRO Julgeolekunõukogu 11. novembri 1993. aasta resolutsiooni 883(93), ON VASTU VÕTNUD JÄRGMISE OTSUSE: 1. Majandussuhteid Liibüaga piiratakse vastavalt ÜRO Julgeolekunõukogu 11. novembri 1993. aasta resolutsiooni 883(93) asjaomastele sätetele. 2. Käesolev otsus avaldatakse Euroopa Ühenduste Teatajas. Luxembourg, 22. november 1993 Nõukogu nimel eesistuja W. Claes --------------------------------------------------
Euroopa Liidu Teataja L 337 , 31/12/1993 Lk 0011 - 0011

Soomekeelne eriväljaanne: Peatükk 3 Köide 54 Lk 0214

Rootsikeelne eriväljaanne: Peatükk 3 Köide 54 Lk 0214



Nõukogu otsus, 23. november 1993, mis käsitleb veininimetuste vastastikuse kaitse ja kontrolli kokkuleppe sõlmimist Euroopa Ühenduse ja Bulgaaria Vabariigi vahel (93/722/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Ühenduse ja Bulgaaria vabariigi vahel sõlmitud veininimetuste vastastikuse kaitse ja kontrolli kokkulepe aitab tõhustada kõlvatu konkurentsi välistamise meetmeid kaubanduses, tagada paremat tarbijakaitset ning edendada veinikaubandust lepingupoolte vahel; seetõttu on soovitav kõnesolev kokkulepe heaks kiita; kokkuleppe teatavate sätete rakendamise hõlbustamiseks peaks komisjonil olema lubatud teha vajalikud tehnilised kohandused nõukogu 16. märtsi 1987. aasta määruse (EMÜ) nr 822/87 (veinituru ühise korralduse kohta) [1] artiklis 83 sätestatud korras; kuna kokkuleppe sätted on otseselt seotud ühise kaubandus- ja põllumajanduspoliitikaga hõlmatud meetmetega, tuleb nimetatud kokkulepe kinnitada ühenduse tasandil, ON VASTU VÕTNUD JÄRGMISE OTSUSE: Artikkel 1 Euroopa Ühenduse ja Bulgaaria Vabariigi vaheline veininimetuste vastastikuse kaitse ja kontrolli kokkulepe koos selle juurde kuuluva protokolliga kiidetakse ühenduse nimel heaks. Esimeses lõigus nimetatud dokumentide tekstid on lisatud käesolevale otsusele. Artikkel 2 Nõukogu eesistuja on volitatud määrama isiku, kellel on õigus kokkuleppele alla kirjutada ja ühenduse heakskiidudokument deponeerida. Nõukogu eesistuja esitab kõnealuse kokkuleppe artikli 19 lõikes 1 ettenähtud teate. Artikkel 3 Kokkuleppe artikli 13 kohaldamiseks on komisjonil lubatud välja anda kokkuleppe muutmiseks vajalikke akte määruse (EMÜ) nr 822/87 artikliga 83 sätestatud korras. Artikkel 4 Käesolev otsus avaldatakse Euroopa Ühenduste Teatajas. Brüssel, 23. november 1993 Nõukogu nimel eesistuja M. Smet [1] EÜT L 84, 27.3.1987, lk 1. Määrust on viimati muudetud määrusega (EMÜ) nr 1566/93 (EÜT L 154, 25.6.1993, lk 39). --------------------------------------------------
Euroopa Liidu Teataja L 346 , 31/12/1993 Lk 0025 - 0025



Nõukogu otsus, 13. detsember 1993, Euroopa Majandusühenduse ja Norra Kuningriigi vahelise kalanduskokkuleppega seotud kirjade vahetuse teel sõlmitud kokkuleppe kohta (93/740/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43 koostoimes artikli 228 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: Euroopa Majanduspiirkonda (EMP) käsitlevate läbirääkimiste raames oli võimalik sõlmida Euroopa Majandusühenduse ja Norra Kuningriigi vahelise kalanduskokkuleppega seotud Euroopa Majandusühenduse ja Norra Kuningriigi vaheline kirjade vahetuse teel sõlmitud kokkulepe; see kokkulepe on osa üldistest EMP läbirääkimiste tulemustest ning oluline element ühenduse poolt kinnitatavas EMP lepingus; kokkulepe tuleks kinnitada, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Norra Kuningriigi vahelise kalanduskokkuleppega seotud kirjade vahetuse teel sõlmitud kokkulepe. Kokkuleppe tekst on lisatud käesolevale otsusele. Artikkel 2 Nõukogu eesistuja teatab, et ühendus on kokkuleppe kinnitanud. Brüssel, 13. detsember 1993 Nõukogu nimel eesistuja Ph. Maystadt [1] EÜT C 305, 23.11.1992, lk 63. --------------------------------------------------
Euroopa Liidu Teataja L 346 , 31/12/1993 Lk 0019 - 0019

Soomekeelne eriväljaanne: Peatükk 4 Köide 5 Lk 0211

Rootsikeelne eriväljaanne: Peatükk 4 Köide 5 Lk 0211



Nõukogu otsus, 13. detsember 1993, kirjade vahetuse teel Euroopa Majandusühenduse ja Islandi Vabariigi vahel kalanduskokkuleppe sõlmimise kohta (93/739/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43 koostoimes artikli 228 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: Euroopa Majanduspiirkonna (EMP) läbirääkimiste raames on olnud võimalik läbi rääkida Euroopa Majandusühenduse ja Islandi Vabariigi vahelise kirjade vahetuse teel sõlmitud kalanduskokkuleppe üle; see kokkulepe on osa üldistest EMP läbirääkimiste tulemustest ning oluline element ühenduse poolt kinnitatavas EMP lepingus; kokkulepe tuleks kinnitada, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Islandi Vabariigi vaheline kirjade vahetuse teel sõlmitud kalanduskokkulepe. Kokkuleppe tekst on lisatud käesolevale otsusele. Artikkel 2 Nõukogu eesistuja teatab, et ühendus on kokkuleppe kinnitanud. Brüssel, 13. detsember 1993 Nõukogu nimel eesistuja Ph. Maystadt [1] EÜT C 305, 23.11.1992, lk 62. --------------------------------------------------
Euroopa Liidu Teataja L 346 , 31/12/1993 Lk 0017 - 0017



Nõukogu otsus, 13. detsember 1993, Euroopa Majandusühenduse ja Norra Kuningriigi vahel kirjavahetuse teel kokkuleppe sõlmimise kohta, mis käsitleb teatavaid põllumajanduses rakendatavaid meetmeid (93/737/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: Euroopa Majanduspiirkonda (EMP) puudutavate läbirääkimiste raames leiti olevat võimalik sõlmida Euroopa Majandusühenduse ning Norra Kuningriigi vahel kirjavahetuse teel kokkulepe teatavate põllumajanduses rakendatavate meetmete kohta; käesolev kokkulepe moodustab osa Euroopa Majanduspiirkonda puudutavate läbirääkimiste tulemuste üldisest tasakaalust ja kujutab endast olulist tingimust, mis on vajalik EMP lepingu heakskiitmiseks ühenduse poolt; kokkulepe tuleks kinnitada, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Norra Kuningriigi vahel kirjavahetuse teel sõlmitud kokkulepe teatavate põllumajanduses rakendatavate meetmete kohta. Kokkuleppe tekst lisatakse nõukogu 15. märtsi 1993. aasta otsusele 93/239/EMÜ, mis käsitleb ühelt poolt Euroopa Majandusühenduse ning teiselt poolt Austria Vabariigi, Soome Vabariigi, Islandi Vabariigi, Norra Kuningriigi ja Rootsi Kuningriigi vahel kirjavahetuse teel kokkulepete sõlmimist, millega ajutiselt kohaldatakse nimetatud osapoolte poolt Oportos 2. mail 1992 sõlmitud kokkuleppeid teatavate põllumajanduses rakendatavate meetmete kohta. [2] Artikkel 2 Nõukogu eesistuja esitab teatise kokkuleppe heakskiitmise kohta ühenduse poolt. [3] Brüssel, 13. detsember 1993 Nõukogu nimel eesistuja Ph. Maystadt [1] EÜT C 305, 23.11.1992, lk 61. [2] EÜT L 109, 1.5.1993, lk 1. [3] EÜT L 346, 31.12.1993, lk 35. --------------------------------------------------
Euroopa Liidu Teataja L 346 , 31/12/1993 Lk 0016 - 0016

Soomekeelne eriväljaanne: Peatükk 2 Köide 11 Lk 0036

Rootsikeelne eriväljaanne: Peatükk 2 Köide 11 Lk 0036



Nõukogu otsus, 13. detsember 1993, Euroopa Majandusühenduse ja Islandi Vabariigi vahel kirjavahetuse teel kokkuleppe sõlmimise kohta, mis käsitleb teatavaid põllumajanduses rakendatavaid meetmeid (93/736/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: Euroopa Majanduspiirkonda (EMP) puudutavate läbirääkimiste raames leiti olevat võimalik sõlmida Euroopa Majandusühenduse ning Islandi Vabariigi vahel kirjavahetuse teel kokkulepe teatavate põllumajanduses rakendatavate meetmete kohta; käesolev kokkulepe moodustab osa Euroopa Majanduspiirkonda puudutavate läbirääkimiste tulemuste üldisest tasakaalust ja kujutab endast olulist tingimust, mis on vajalik EMP lepingu heakskiitmiseks ühenduse poolt; kokkulepe tuleks kinnitada, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Islandi Vabariigi vahel kirjavahetuse teel sõlmitud kokkulepe teatavate põllumajanduses rakendatavate meetmete kohta. Kokkuleppe tekst lisatakse nõukogu 15. märtsi 1993. aasta otsusele 93/239/EMÜ, [2] mis käsitleb ühelt poolt Euroopa Majandusühenduse ning teiselt poolt Austria Vabariigi, Soome Vabariigi, Islandi Vabariigi, Norra Kuningriigi ja Rootsi Kuningriigi vahel kirjavahetuse teel kokkulepete sõlmimist, millega ajutiselt kohaldatakse nimetatud osapoolte poolt Oportos 2. mail 1992 sõlmitud kokkuleppeid teatavate põllumajanduses rakendatavate meetmete kohta. Artikkel 2 Nõukogu eesistuja esitab teatise kokkuleppe heakskiitmise kohta ühenduse poolt. [3] Brüssel, 13. detsember 1993 Nõukogu nimel eesistuja Ph. Maystadt [1] EÜT C 305, 23.11.1992, lk 60. [2] EÜT L 109, 1.5.1993, lk 1. [3] EÜT L 346, 31.12.1993, lk 35. --------------------------------------------------
Euroopa Liidu Teataja L 258 , 16/10/1993 Lk 0032 - 0032

Soomekeelne eriväljaanne: Peatükk 3 Köide 53 Lk 0034

Rootsikeelne eriväljaanne: Peatükk 3 Köide 53 Lk 0034



Komisjoni otsus, 15. oktoober 1993, millega muudetakse otsust 93/387/EMÜ, milles sätestatakse Marokost pärit elusate kahepoolmeliste karploomade, okasnahksete, mantelloomade ja meritigude impordi eritingimused (93/530/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 15. juuli 1991. aasta direktiivi 91/492/EMÜ, milles sätestatakse elusate kahepoolmeliste karploomade tootmise ja turuleviimise tervishoiunõuded, [1] eriti selle artikli 9 lõiget 4, ning arvestades, et: komisjoni 7. juuni 1993. aasta otsusega 93/287/EMÜ, milles sätestatakse Marokost pärit elusate kahepoolmeliste karploomade, okasnahksete, mantelloomade ja meritigude impordi eritingimused, [2] on kehtestatud loetelu lähetusettevõtetest, mis võivad eksportida Euroopa Ühendusse; Maroko pädevad asutused kiitsid ametlikult heaks täiendavad lähetusettevõtted vastavalt direktiivi 91/492/EMÜ artikli 9 lõike 3 punktile c; seetõttu tuleks vastavalt muuta otsuse 93/387/EMÜ C lisa I punkti; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/387/EMÜ C lisa I punkt asendatakse järgmisega: "I. I.Lähetusettevõtted Nimi ja aadress | Loanumber | Luba kehtib kuni | Najmat Allah, Nador | 01-10-065 | — | Marost, Nador | 01-10-066 | — | Viapo Maroc, Nador | 01-10-078 | 31.12.1995 | Société Aquacole de la Moulouya, Essaidia | 01-10-070 | — | SOMECOP, Tetouan | 03-10-080 | — | Société Damjiguend SA, Tanger | 04-10-079 | 31.12.1995 | Qualidia Marée, Qualidia | 08-10-081 | 31.12.1995" | Artikkel 2 Käesolev otsus on adresseeritud liikmesriikidele. Brüssel, 15. oktoober 1993 Komisjoni nimel komisjoni liige René Steichen [1] EÜT L 268, 24.9.1991, lk 1. [2] EÜT L 166, 8.7.1993, lk 40. --------------------------------------------------
Euroopa Liidu Teataja L 203 , 13/08/1993 Lk 0034 - 0034

Soomekeelne eriväljaanne: Peatükk 3 Köide 51 Lk 0181

Rootsikeelne eriväljaanne: Peatükk 3 Köide 51 Lk 0181



Komisjoni otsus, 30. juuni 1993, millega muudetakse nõukogu otsust 90/424/EMÜ kulutuste kohta veterinaaria valdkonnas seoses sigade klassikalise katkuga (93/439/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta otsust 90/424/EMÜ (kulutuste kohta veterinaaria valdkonnas), [1] viimati muudetud direktiiviga 92/119/EMÜ, [2] eriti selle artikli 5 lõiget 2, ning arvestades, et: sigade klassikalisest katkust tuleb teatada vastavalt nõukogu 21. detsembri 1982. aasta direktiivi 82/894/EMÜ (loomahaigustest teatamise kohta ühenduses), [3] viimati muudetud komisjoni otsusega 92/450/EMÜ, [4] artikli 1 sätetele; nõukogu otsusega 80/1096/EMÜ, [5] viimati muudetud otsusega 91/686/EMÜ, [6] on kehtestatud ühenduse finantsmeetmed sigade klassikalise katku likvideerimiseks; ühenduse finantsosalus kooskõlas mainitud otsuse sätetega piirdub meetmetega, mis viiakse ellu enne 1. juulit 1992; meetmed, mida on kohaldatud sigade klassikalise katku likvideerimiseks on parandanud sigade populatsiooni tervislikku seisundit ühenduse territooriumil; võttes arvesse saavutatud edu on sigade klassikalise katku ilmnemise korral vajalik kohaldada erakorralisi meetmeid ning selles kontekstis lisada sigade klassikaline katk otsuse 90/424/EMÜ artikli 3 lõikes 1 toodud haiguste loetelule; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 90/424/EMÜ artikli 3 lõikele 1 lisatakse järgmine taane: "— sigade klassikaline katk" . Artikkel 2 Käesolev otsus on adresseeritud kõikidele liikmesriikidele. Brüssel, 30. juuni 1993 Komisjoni nimel komisjoni liige René Steichen [1] EÜT L 224, 18.8.1990, lk 19. [2] EÜT L 62, 15.3.1993, lk 69. [3] EÜT L 378, 31.12.1982, lk 58. [4] EÜT L 248, 28.8.1992, lk 77. [5] EÜT L 325, 1.12.1980, lk 5. [6] EÜT L 377, 31.12.1991, lk 15. --------------------------------------------------
Euroopa Liidu Teataja L 082 , 03/04/1993 Lk 0020 - 0020

Soomekeelne eriväljaanne: Peatükk 3 Köide 49 Lk 0051

Rootsikeelne eriväljaanne: Peatükk 3 Köide 49 Lk 0051



Komisjoni otsus, 4. märts 1993, millega muudetakse otsust 92/486/EMÜ ANIMO serverkeskuse ja liikmesriikide vahelise koostöö vormi sisseseadmise kohta (93/188/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle), [1] viimati muudetud direktiiviga 92/118/EMÜ, [2] eriti selle artikli 20 lõiget 3, ning arvestades, et: pidades silmas ANIMO võrgu ettevalmistustööde edenemist liikmesriikides, tuleks ette näha üks teatav kuupäev kõnealuse süsteemi töösserakendamiseks; seda kuupäeva tuleks arvesse võtta komisjoni otsuses 92/486/EMÜ [3] (millega seatakse sisse ANIMO serverkeskuse ja liikmesriikide vahelise koostöö vorm); tuleks piiritleda teatavad vajalikud elemendid lepingus, mis sõlmitakse ANIMO serverkeskuse ja liikmesriikide vahel; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 92/486/EMÜ muudetakse järgmiselt. 1. Artikli 2 esimene taane asendatakse järgmisega: "— jõustuvad kolmeks aastaks alates 1. aprillist 1993,". 2. Artiklisse 2 lisatakse järgmine taane: "— sisaldavad tingimust, mis hõlmab andmekaitset ja andmete kättesaadavust, vastutust ning maksegraafikut." 3. Artiklis 4 asendatakse tekst "1. juulit 1993" tekstiga "1. aprilli 1994". Artikkel 2 Käesolev otsus on adresseeritud liikmesriikidele. Brüssel, 4. märts 1993 Komisjoni nimel komisjoni liige René Steichen [1] EÜT L 224, 18.8.1990, lk 29. [2] EÜT L 62, 15.3.1993, lk 49. [3] EÜT L 291, 7.10.1992, lk 20. --------------------------------------------------
Euroopa Liidu Teataja L 230 , 11/09/1993 Lk 0020 - 0020

Soomekeelne eriväljaanne: Peatükk 3 Köide 52 Lk 0110

Rootsikeelne eriväljaanne: Peatükk 3 Köide 52 Lk 0110



Komisjoni otsus, 27. juuli 1993, millega muudetakse otsust 83/471/EMÜ ühenduse inspekteerimiskomisjoni kohta seoses täiskasvanud veiste rümpade liigitusskaala kohaldamisega (93/493/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. aprilli 1981. aasta määrust (EMÜ) nr 1208/81, millega määratakse kindlaks ühenduse täiskasvanud veiste rümpade liigitusskaala, [1] viimati muudetud määrusega (EMÜ) nr 1026/91, [2] eriti selle artikli 5 neljandat lõiget 4, ning arvestades, et: selleks et võimaldada komisjonil hinnata kontrollide tulemusi, tuleks sätestada, et liikmesriigid teatavad komisjonile meetmetest, mis on võetud seoses inspekteerimiskomisjoni soovitustega, ning kohandada asjakohaselt komisjoni 7. septembri 1983. aasta otsust 83/471/EMÜ ühenduse inspekteerimiskomisjoni kohta seoses täiskasvanud veiste rümpade liigitusskaala kohaldamisega, [3] viimati muudetud otsusega 92/429/EMÜ [4]; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 83/471/EMÜ artiklile 4 lisatakse järgmine lõige: "3. Kui lõikes 2 osutatud aruandesse on märgitud puudujääke kontrollitud tegevusvaldkondades või esitatud soovitusi tegevuse parandamiseks, teatavad liikmesriigid Euroopa Komisjonile kõikidest kavandatavatest või tehtud muudatustest hiljemalt kolm kuud pärast kuupäeva, millal aruanne edastati." Artikkel 2 Käesolev otsus on adresseeritud liikmesriikidele. Brüssel, 27. juuli 1993 Komisjoni nimel komisjoni liige René Steichen [1] EÜT L 123, 7.5.1981, lk 3. [2] EÜT L 106, 26.4.1991, lk 2. [3] EÜT L 259, 20.9.1983, lk 30. [4] EÜT L 237, 20.8.1992, lk 15. --------------------------------------------------